Abanoonya bazuula omukwano?Abagaalana 16th, October 2016 , 1741 Abasomye
Nalule yagamba nti "njagala omusajja anantwala ko ku mbalama z'ennyanka (beeci) ate nga muzungu kuba abasajja abaddugavu tebamanyi mukwano.Enamba yange ey'essimu eri 0779897410.Akasanduuko ka posita 234 Mityana."
Abantu bangi tebakisanyukira Nalule okunoonya omusajja mungeri eno.
Omulala Winnie Nabukeera nga abeera Buikwe yanoonya musajja atya Katonda ate ng'amanyi amapenzi. Njagala ali wakati w'emyaka 27 - 50 ng'alina omulimu.
Ensangi zino abantu bangi bberanga mu mpapula zamawulire,ku mikutu gya leediyo ne Tv nga banoonya omukwano n'obufumbo.Abamu bakifunnyemu ate abalala balemeddwa.Okunoonya omukwano mungeri eno kulimu ebirungi n'ebibi.
Nalule Betty eyafunira omwami we mu banoonya agamba ,"ng'eri nnungi ey'okufuna omubeezi.Nali wamukisa kuba n'eranga lwakubiri,ku lw'okutaano nali nfunye omwami .Kyantwalira ebanga lya myezi nga mwenda(9) okumwetegereza era netusiimagana."
Ebirungi mu kunoonya
Ekirungi nti osobola okufuna omubeezi ow'ebisanyizo gwe by'oyagala.Nti ne bwoba oyagala mukyala mweru osobola okukiteekamu nakukubirako,n'obwoba onoonya mwami muwanvu,omukyala w'akabina era omufuna n'ebwaba mwami wa ddoboozi ttono.
Ekirala osobola okufuna omuntu ow'ekka oba eddiini gwe gy'obeera ,oba eyo gy'otayagala ekikuyamba gwe okwesalirawo.
Shiek Yasin Mukasa ow'ekawempe yee agamba" Mubanoonya osobola okufunamu omubeezi ow'eddiini yo,"okugeza "ffe abayisilamu bw'oteeka erinnya lyo, oyo yenna asomye akukubira amannyi eddiini yo.
Ebibi by'okunoonya
Ebizibu ebisangibwa mu kunoonya omukwano n'abyo bingi .
Ekisookera ddala nti tosobola ku mannya mbeera z’abantu ng’oyise ku ssimu.Kikutwalira obudde okumannya nti omuntu ono sijja mufunamu buzibu.Abantu abamu kibatwalira emyaka ng'ettaano(5) n'okusingawo okusobola okwemannya.Kino bakikola nga bakyalirangana ewaka wabwe,olumu okumannya abazadde, mikwano gyabwe n'abenganda n'okulabagana nga bakula.
Mubanoonya tosobola kumannya kika kya muntu gw'okubidde oba akukubudde.Bayinza n’okufera ebifo,abazadde, ab'enganda naddala singa muba mugenze mu kwanjula.
Singa oba okubidde omuntu eya noonyeza mumpapula z'amawulire,jjukira nti olio mu kwabo abantu olukumi (1000)abamukubidde.Omuntu oyo aba alina okulaba kwabo abamukubidde agerageranye ani asinga.
Kijja kutwala obudde okusalawo ku ani gw'ogenda naye,kino kiluma bangi ababeera bakukubidde ng'ate obeera wabagambye okulindako obakubire.
Ebiseera ebimu okufuna omutuufu bagezaako okugwa mukwano n'abantu ab'enjawulo .So bwoba omukubidde mannya nti oli omu kwabo abangi ate tebakugamba nti oba oli omu kwabo.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn